PolyAgent/wiki_georgian_en_parallel_20231101 huggingface dataset:
მასტარის იოანე ნათლისმცემლის ეკლესია

მასტარის იოანე ნათლისმცემლის ეკლესია — V საუკუნის ეკლესია სომხეთში. მდებარეობს არაგაწოტნის პროვინციის სოფელ მასტარაში.
იოანე ნათლისმცემლის ეკლესია აგებულია V საუკუნეში. ტაძარს ოთხივე მხრიდან მახვილი კუთხეები და აფსიდი აქვს.ეკლესიის გარშემო რამდენიმე უძველესი ხაჩქარია, რომელიც ჰარმონიულად ერწყმის ეკლესიას. არქიტექტურა ეჩმიაძინის სამონასტრო კომპლექსში მდებარე გაიანეს ეკლესიის მსგავსია.
გალერეა
რესურსები ინტერნეტში
St John in Mastara
სომხეთის ეკლესიები
კოლხური

კოლხური — ქართული თეთრყურძნიანი სელექციური სასუფრე ვაზის ჯიში.
გამოყვანილია საქართველოს სასოფლო-სამეურნეო ინსტიტუტის მევენახეობის კათედრაზე. ავტორები: მაქსიმე და რევაზ რამიშვილები. მშობელ წყვილებად გამოყენებულია ალექსანდრიული მუსკატი და განჯური.
ბოტანიკური აღწერა
ზრდასრული ფოთოლი დიდი ზომისაა. ფოთლის ფირფიტა ქვედა მხრიდან მცირედაა შებუსული. ყვავილი ორსქესიანია. მტევანი საშუალოზე დიდი ზომისაა, ცილინდრულ-კონუსური ან ცილინდრული ფორმის. კუმსია. მარცვალი დიდი ზომისაა, ფორმით ოვალური, ღია მწვანე, მოყვითალო-მოქარვისფრო. კანი ნორმალური აქვს, საკმაოდ რბილობიანი, მკვეთრად გამოხატული მუსკატური გემოთი.
ყურძენი სრულ სიმწიფეში სექტებრის შუა რიცხვებში შედის. ვაზი საშუალოზე ძლიერი ზრდისა და უხვმოსავლიანია. მტევნის საშუალო წონა 200-350 გრამია. ყურძნის სრული სიმწიფის პერიოდში მისი შაქრიანობა აღწევს 19-20.5%-ს, ხოლო მჟავიანობა — 7.5-8 გ/ლ-ს.
კოლხური მაღალხარისხიანი სასუფრე ყურძნის ჯიშია.
ლიტერატურა
უჯმაჯურიძე ლ., კაკაბაძე გ., მამასახლიშვილი ლ., „ქართული ვაზის ჯიშები“, თბ., 2018, გვ. 552
ვაზის თეთრყურძნიანი სელექციური სასუფრე ქართული ჯიშები
შერილ ლი

შერილ ლინ ლი (ინგლ. Sheryl Lynn Lee; დ. 22 აპრილი, 1967, აუგსბურგი, ბავარია, გერმანია) — წარმოშობით გერმანელი, ამერიკელი თეატრისა და კინოს მსახიობი. მისი ყველაზე ცნობილი როლებია ლორა პალმერი და მედი ფერგიუსონი დევიდ ლინჩის ცნობილ სერიალში „ტვინ პიქსი“ (1990). იგი ასევე თამაშობს „ტვინ პიქსის“ მიხედვით შექმნილ ფილმში, სახელწოდებით „ტვინ პიქსი: მომყევი, ცეცხლო“. სერიალის დასრულების შემდეგ იგი თეატრს დაუბრუნდა.
შერილ ლის ათეულობით ფილმში მიუღია მონაწილეობა, მათ შორის არის ჯონ კარპენტერის „ვამპირები“ (1998).
ადრეული ცხოვრება
ლი აუგსბურგში, ბავარიაში (გერმანია) დაიბადა. დედამისი მხატვარი, ხოლო მამამისი კი არქიტექტორი იყო. იგი სამი შვილიდან პირველია. ლი კოლორადოს შტატში, ამერიკის შეერთებულ შტატებში გაიზარდა. სკოლის დამთავრების შემდეგ პასადენაში, კალიფორნიაში გადავიდა, სადაც იგი დრამატული ხელოვნების ამერიკულ აკადემიაში სწავლობდა, რის შემდეგაც ლი ჩრდილო-კაროლინას ხელოვნების სკოლაში ჩაირიცხა. ასევე სწავლობდა დენვერის ეროვნულ კონსერვატორიაში და კოლორადოს უნივერსიტეტში.
კარიერა
ლის პირველი სატელევიზიო როლი დევიდ ლინჩის სერიალში, „ტვინ პიქსში“, ლორა პალმერის როლში ჰქონდა. მან ასევე შეასრულა გლინდას როლი ლინჩის ფილმში „გულით ველურნი“ (1990).
ლიმ ითამაშა „ტვინ პიქსის“ მიხედვით გადაღებულ ფილმში, სახელწოდებით „ტვინ პიქსი: მომყევი, ცეცხლო“ (1992).
1992 წელს ლიმ ალ პაჩინოსთან ერთად ბროდვეის სპექტაკლში ითამაშა, სახელწოდებით „სალომე“. სპექტაკლი ოსკარ უაილდის პიესაზეა დაფუძნებული. მასში ასევე სიუზან ბერტიში, ესაი მორალესი და არნოლდ ვოსლო თამაშობდნენ.
1995 წელს ითამაშა გარი ვალკოვის ფილმში, „ჩანაწერები მიწისქვეშეთიდან“, რომელიც ფიოდორ დოსტოევსკის იმავე სახელწოდების მქონე მოთხრობის ადაპტაციაა.
1996 წელს მონაწილეობა მიიღო კურტ ვონეგუტის მოთხრობაზე დაფუძნებულ ფილმში, სახელწოდებით „დედა ღამე“ (1996, რეჟ. კიტ გორდონი).
1998 წელს შეასრულა კატრინას როლი ჯონ კარპენტერის ფილმში „ვამპირები“. მასთან ერთად ჯეიმზ ვუდსი და დენიელ ბოლდვინი თამაშობდნენ.
2010 წელს შეასრულა მეორეხარისხოვანი როლი (ეიპრილი), დებრა გრანიკის ფილმში, სახელწოდებით „ზამთრის ძვალი“, რომელმაც 2010 წლის სანდენსის კინოფესტივალზე საუკეთესო სურათის ნომინაციაში გაიმარჯვა.
2011 წელს ლიმ ლუსი სლიგერის როლი შეასრულა თრილერის ჟანრის ფილმში „ტეხასის სიკვდილის ველი“. მასთან ერთად ფილმში მონაწილეობას იღებენ ჯესიკა ჩესტეინი, სემ ვორტინგტონი და ქლოი გრეის მორეცი.
2016 წელს ჰქონდა მცირე როლი ვუდი ალენის ფილმში „მაღალი საზოგადოება“. ფილმის პრემიერა 2016 წლის კანის კინოფესტივალზე გაიმართა.
ლი ასრულებს ლორა პალმერის როლს დევიდ ლინჩის ტელესერიალში „ტვინ პიქსი“ (2017). იმავე სერიალში ლი ასევე ქერი პეიჯის როლს თამაშობს.
2019 წელს ლი თეატრს დაუბრუნდა და ჯუდ ნელსონთან ერთად ითამაშა სპექტაკლში „სასიყვარულო წერილები“.
პირადი ცხოვრება
შერილ ლი 2000 წელს ფოტოგრაფ ჯესი დეიმონდზე დაქორწინდა. იგი ცნობილი მომღერლისა და ლირიცისტის, ნილ დეიმონდის შვილია. მათ 2000 წელს შვილი, ელაიჟა შეეძინათ.
ფილმოგრაფია
სრულმეტრაჟიანი ფილმები
რესურსები ინტერნეტში
შერილ ლი IMDB-ზე
ინტერვიუ შერილ ლისთან
ლის ბიოგრაფია
ლის ინტერვიუ „ტვინ პიქსისა“ და დევიდ ლინჩის შესახებ
ლის ოფიციალური ვებსაიტი
ლის ვორქშოფი
ამერიკელი ტელემსახიობი ქალები
ამერიკელი ქალი კინომსახიობები
ამერიკელი ქალი თეატრის მსახიობები
დაბადებული 22 აპრილი
დაბადებული 1967
ლაროია

ლაროია — მუნიციპალიტეტი ესპანეთში, შედის ანდალუსიის ავტონომიური გაერთიანების ალმერიის პროვინციის ვალიე-დელ-ალმანსორის კომარკის შემადგენლობაში. ფართობი — 22,2 კმ². მოსახლეობა — 192 კაცი (2020 წ.).
იხილეთ აგრეთვე
ალმერიის მუნიციპალიტეტები
რესურსები ინტერნეტში
ლაროიის მუნიციპალიტეტის ოფიციალური საიტი
სქოლიო
ალმერიის მუნიციპალიტეტები
მინახიური

მინახიური — სოფელი აზერბაიჯანში, გუსარის რაიონში. მოსახლეობის რაოდენობა — 242 კაცი.
რესურსები ინტერნეტში
გუსარის რაიონის სოფლები
Tamaz Topuriya

Tamaz Topuriya
Tamaz Arkadyevich Topuriya (born 29 January 2002) is a Russian football player of Georgian descent. He plays for Spartak Nalchik.
Club career
He made his debut in the Russian Premier League for Rostov on 19 June 2020 in a game against Sochi. FC Rostov was forced to field their Under-18 squad in that game as their main squad was quarantined after 6 players tested positive for COVID-19.
On 27 August 2021, he joined SKA Rostov-on-Don on loan.
References
External links
2002 births
Russian sportspeople of Georgian descent
Living people
Russian men's footballers
Men's association football forwards
FC Rostov players
FC SKA Rostov-on-Don players
PFC Spartak Nalchik players
Russian Premier League players
Russian Second League players
სტეპან ბანდერა

სტეპან ბანდერა
სტეპან ანდრეის ძე ბანდერა (დ. 1 იანვარი, 1909 — გ. 15 ოქტომბერი, 1959, მიუნხენი) — უკრაინული ნაციონალისტური მოძრაობის ერთ-ერთი ლიდერი, უკრაინული ნაციონალისტური მოძრაობის ხელმძღვანელი აღმოსავლეთ პოლონეთში (გალიცია); 1941–1959 წლებში უკრაინელ ნაციონალისტა ორგანიზაციის ხელმძღვანელი. 1942 წლიდან 1944 წლის აგვისტომდე იმყოფებოდა ზაქსენჰაუზენის საკონცენტრაციო ბანაკში. 1944 წელს განთავისუფლდა და გახდა ანტისაბჭოთა მოძრაობის ორგანიზატორი წითელი არმიის ზურგში.
სქოლიო
უკრაინელი ანტი-კომუნისტები
დაბადებული 1 იანვარი
დაბადებული 1909
გარდაცვლილი 15 ოქტომბერი
გარდაცვლილი 1959
სამოკოვის თემი

სამოკოვის თემი — თემი დასავლეთ ბულგარეთში. შედის სოფიის ოლქში. თემის მოსახლეობაა 37 770 ადამიანი, ხოლო ფართობი შეადგენს 1209.86 კმ²-ს. მოიცავს 28 დასახლებულ პუნქტს. ადმინისტრაციული ცენტრია ქალაქი სამოკოვი.
იხილეთ აგრეთვე
ბულგარეთის თემები
ბულგარეთის ადმინისტრაციული დაყოფა
სოფიის ოლქი
რესურსები ინტერნეტში
Официален сайт на Община Самоков
სოფიის ოლქის თემები
ბულგარეთის თემები
კეიტ ბეკინსეილი

კეიტ ბეკინსეილი (დ. 26 ივლისი, 1973) — ინგლისელი მსახიობი. კარიერა დაიწყო მეორეხარისხოვანი სატელევიზიო როლებით. კინოს გარდა იღებენ რეკლამებშიც.
ფილმოგრაფია
რესურსები ინტერნეტში
ინგლისელი მსახიობები
დაბადებული 26 ივლისი
დაბადებული 1973
ინერტული აირები

ინერტული აირები, იშვიათი აირები, კეთილშობილი აირები — ელემენტთა პერიოდული სისტემის მერვე ჯგუფის ქიმიური ელემენტები. მათში ერთიანდება: ჰელიუმი (He), ნეონი (Ne), არგონი (Ar), კრიპტონი (Kr), ქსენონი (Xe), რადონი (Rn) და ოგანესონი (Og). დიდი ხნის განმავლობაში მათ თვლიდნენ ქიმიურად აბსოლუტურად ინერტულ აირებად.
ლიტერატურა
Aua Island

Aua Island
Aua is an island in the Bismarck Archipelago. It is part of the Western Islands, region and Manus Province of northern Papua New Guinea.
History
The first sighting by Europeans of Aua island was by the Spanish navigator Iñigo Órtiz de Retes on 27 July 1545 when on board of the carrack San Juan tried to return from Tidore to New Spain. He charted this island together with the nearby islands, Wuvulu and Manu, as La Barbada (the bearded island in Spanish).
See also
References
Bismarck Archipelago
Manus Province
Islands of Papua New Guinea
Islands Region (Papua New Guinea)
Spanish East Indies
ბანსკა-ბისტრიცის რაიონი

ბანსკა-ბისტრიცის რაიონი — რაიონი სლოვაკეთში. მდებარეობს ბანსკა-ბისტრიცის მხარეში. რაიონის ადმინისტრაციული ცენტრია ქალაქი ბანსკა-ბისტრიცა. რაიონის ფართობი — 809 კმ², მოსახლეობა — 111 946 ადამიანი (2001 წლის აღწერის მონაცემები). რაიონი მოიცავს 1 ქალაქსა და 41 სოფელს.
სტატისტიკური მონაცემები (2001)
ეროვნული შემადგენლობა:
სლოვაკები 95,4 %
ჩეხები 1,2 %
ბოშები 0,6 %
კონფესიური შემადგენლობა:
კათოლიკეები 49,1 %
ლუთერანები 17,4 %
ბერძენ-კათოლიკეები 0,9 %
რესურსები ინტერნეტში
ბანსკა-ბისტრიცის რაიონი
ბანსკა-ბისტრიცის მხარის რაიონები
Raphitoma columnae

Raphitoma columnae — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
სქოლიო
მუცელფეხიანები
ბოლნისის ეპარქია

ბოლნისის ეპარქია — საქართველოს ეკლესიის სამღვდელმთავრო აღმოსავლეთ საქართველოში. მოიცავს საქართველოს უძველეს ქალაქს — ბოლნისსა და მის მუნიციპალიტეტს. მას აღმოსავლეთიდან ესაზღვრება მარნეულისა და ჰუჯაბის ეპარქია, დასავლეთიდან — დმანისისა და აგარაკ-ტაშირის, ჩრდილოეთიდან — მანგლისისა და თეთრიწყაროს ეპარქიები, ხოლო სამხრეთის საზღვარი საქართველო-სომხეთის საზღვარს ემთხვევა.
ისტორია
ქვემო ქართლის უძველესი და უმდიდრესი წარსულის მქონე მხარეში ეკლესია IV საუკუნეში დაფუძნდა. „მოქცევაი ქართლისაის“ თანახმად, ბოლნისის სიონის ცნობილი ტაძარი IV საუკუნის ბოლო წლებში აუგია ელია მთავარეპისკოპოსს. ვახტანგ გორგასალმა ბოლნისის სიონის ტაძარში საეპისკოპოსო საყდარი დააარსა. პირველ ბოლნელ ეპისკოპოსად მიჩნეულია დავითი, რომელიც ბოლნისის სიონის აღმოსავლეთი ფასადის წარწერაშია მოხსენიებული. როგორც ჩანს ბოლნისის დამოუკიდებელი და ძალზედ განვრცობილი ეპარქია V საუკუნში ჩამოყალიბდა.
1917 წელს ავტოკეფალიის აღდგენის მიუხედავად, ეპარქიაში ქრისტიანული ცხოვრების გამოცოცხლება მხოლოდ 80-იან წლებში დაიწყო. ძველი ბოლნისის ეპარქია, აგარაკ-წალკის საერთო სახელწოდებით არსებულ ქვემო ქართლის ეპარქიაში იყო გაერთიანებული. ბოლნისი ცალკე ეპარქიად გამოყოფა 1995 წელს წმიდა სინოდის გადაწყვეტილების საფუძველზე მოხდა. იმ დროიდან მას ბოლნისისა და დმანისის ეპარქია ეწოდა. ეპარქიის მწყემსმთავრად მანამდე აგარაკ-წალკის მთავარეპისკოპოსი თადეოზი იქნა განწესებული.
2003 წლის 18 აგვისტოს, ურბნისის საკათედრო ტაძარში ჩატარებული საქართველოს მართლმადიდებელი ეკლესიის წმიდა სინოდის კრებაზე ბოლნისისა და დმანისის ეპარქია გაიყო და მის საფუძველზე ორი სამღვდელმთავრო ჩამოყალიბდა - ბოლნისის ეპარქია და დმანისის ეპარქია. კრებამ ბოლნელ მღვდელმთავრად მთავარეპისკოპოსი თადეოზი დაადგინა. 2006 წლის 31 დეკემბრდან ბოლნისის სამწყსოს განაგებს მთავარეპისკოპოსი ეფრემი.
იხილეთ აგრეთვე
საქართველოს ეპარქიები
რესურსები ინტერნეტში
ბოლნისის ეპარქია
ბოლნისის ეპარქია
საქართველოს ეპარქიები
კლიმენტი ალექსანდრიელი

კლიმენტი ალექსანდრიელი
ტიტუს ფლავიუს კლემენსი იგივე კლიმენტი ალექსანდრიელი (დ. დაახლ. 150 — გ. დაახლ. 215) — ქრისტიანობაზე მოქცეული სწავლული, რომელიც კარგად იყო განსწავლული ძველ ბერძნულ ფილოსოფიასა და ლიტერატურაში. როგორც მისი ნაშრომები მოწმობს, კლიმენტი დიდ მნიშვნელობას ანიჭებდა ელინისტურ ფილოსოფიას თეოლოგიაში. ამასთან, მისი ნაშრომები ცხადყოფს იმასაც, რომ პლატონისა და სტოიციზმის გარდა, განიცდიდა პრექრისტიანული იუდაიზმისა და გნოსტიციზმის გავლენებსაც. მის მოსწავლეთა შორის გამორჩეულ ადგილს იკავებენ ორიგენე და ალექსანდრე იერუსალიმელი.
კლიმენტი ალექსანდრიელი წმინდანად არის შერაცხილი კოპტური, ეთიოპური და ანგლიკანური ეკლესიების მიერ. რომაული კათოლიკური ეკლესიის მიერ კლიმენტი მწვალებლად იქნა გამოცხადებული და 1586 წელს ბარონიუსის ინიციატივით მარტიროლოგიიდან ამოღებულ იქნა მისი სახელი რომის პაპ სიქსტუს V-ის მიერ.
შრომები
კლიმენტის შრომებიდან მოღწეულია სამი ძირითადი თხზულება სრულად და დანარჩენი თხზულებები ფრაგმენტების სახით:
Protrepticus (შეგონება) — 195 წელი
Paedagogus (მასწავლებელი) — 198 წელი
Stromata 198 — 203 წლები.
სტრომატა
კლიმენტი პლატონის „ფედროსისა“ და პავლე მოციქულის დამოწმებით ავითარებს აზრს ქრისტიანული მოძღვრების „ცოდნის“ „გნოსისთან“ იგივეობის შესახებ. როცა ეს ცოდნა ღრმაა, მოღწეულია საღმრთო წერილის დაფარული საზრისი, ამოცნობილია ბიბლიის საიდუმლოებები. ამდენად, შეიძლება ითქვას, რომ უზენაესი სიბრძნის შეცნობა, განჭვრეტა არის სწორედ ქრისტიანული მოძღვრება და ფილოსოფიაც სწორედ ეს არის. ცოდნა გაცხადებული გრძნობადი ადამიანის დონეზე არ არის სრულყოფილი. იგი სრულყოფილი ხდება ხორციელის გარეშე. წმინდა სულის მიერ განჭვრეტის პირობებში, როცა ქრისტიანის სული ეზიარება მარადიულ, ღვთაებრივ არსს, მის პირდაპირ დგომით, ეს უკვე სიკვდილის შემდეგ გაცხადებული გნოსისია და მაშინ ხდება ჭეშმარიტი „გნოსტიკოსის“, ანუ მცოდნის დონეზე ამაღლება.
კლიმენტი ალექსანდრიელმა ცოდნისა და რწმენის ერთიანი საფუძველი ღვთაებრივში აღმოაჩინა და ის აზრი განავითარა, რომ მოციქულებმა ქრისტესგან არა მარტო ღვთაება, არამედ სიბრძნის რწმენა მიიღეს, არამედ მათ ამ სიბრძნის, როგორც უმაღლესი საიდუმლოების ცოდნა შეიძინეს. ამიტომ ნამდვილი გნოსტიკოსები, ანუ მორწმუნენი, მისტიკოსები არიან და ჩვეულებრივი მორწმუნეები მხოლოდ მხოლოდ მოციქულთა საშუალებით ეზიარებიან ღვთაებრივ საიდუმლოს და, რასაკვირველია, ეს ზიარება არასრულყოფილია.
იხილეთ აგრეთვე
Patrologia Graeca
ელინიზმი
სტოიციზმი
გნოსტიციზმი
ორიგენე
ლიტერატურა ქართულ ენაზე
ლობჟანიძე, ს. კლიმენტი ალექსანდრიელი - პირველი ქრისტიანი მეცნიერი: [მეორე საუკუნის მოღვაწე], გელათის მეცნიერებათა აკადემიის ჟურნალი. ქუთაისი, 2011.
ორჟონია, ი. ეკლესიის მამათა სწავლება სამყაროს მყისიერი ქმნადობის შესახებ, გული გონიერი: რელიგიურ-საგანმანათლებლო ჟურნალი. თბილისი, 2018.
ჭეშმარიტი ცოდნისა და ჭეშმარიტი რწმენის შესახებ: (ექსცერპტები "სტრომატას" V წიგნიდან) / კლიმენტი ალექსანდრიელი. გული გონიერი: რელიგიურ-საგანმანათლებლო ჟურნალი. თბილისი, 2011.
ხუროშვილი, გ. კლიმენტი ალექსანდრიელის ქრისტიანული პლატონიზმი, „ქრისტიანული ფილოსოფიის სათავეებთან - კლიმენტ ალექსანდრიელი, კაბადოკიელი მამები, გაიუს მარიუს ვიქტორინუსი, ნეტარი ავგუსტინე, ბოეციუსი“. კრებულის რედაქტორები: თ. ირემაძე, ჰ. შნაიდერი, გ. ხუროშვილი. „ფავორიტი სტილი“, თბილისი, 2019.
სქოლიო
დაბადებული 150
გარდაცვლილი 215
ელინიზმი
გნოსტიციზმი
ურნიაკი (ბირსკის რაიონი)

ურნიაკი (ბირსკის რაიონი)
ურნიაკი — სოფელი რუსეთის ფედერაციაში, ბაშკირეთის რესპუბლიკის ბირსკის რაიონში.
2010 წლის მონაცემებით, სოფელში ცხოვრობს 19 ადამიანი. რაიონულ ცენტრ ბირსკიდან დაშორებულია 43 კილომეტრით. უახლოესი რკინიგზის სადგურია უფა, რომელიც დაშორებულია 56 კმ-ით.
2002 წლის აღწერის მიხედვით, მოსახლეობის უმრავლესობას ბაშკირები შეადგენენ (100 %).
რესურსები ინტერნეტში
Совет муниципальных образований Республики Башкортостан.
სქოლიო
ბირსკის რაიონის სოფლები
სანჩარო (სოხუმის მუნიციპალიტეტი)

სანჩარო (სოხუმის მუნიციპალიტეტი)
სანჩარო — სოფელი აფხაზეთის ავტონომიურ რესპუბლიკაში, სოხუმის მუნიციპალიტეტში (ფსხუს თემი), აფხაზეთის კავკასიონის მთავარი ქედის სამხრეთ კალთაზე. ზღვის დონიდან 1020 მ, სოხუმიდან 98 კმ. 2008 წლიდან ოკუპირებულია რუსეთის ფედერაციის მიერ
სქოლიო
ლიტერატურა
ფსხუს თემის სოფლები
ძვ. წ. 409

ძვ. წ. 409
მოვლენები
რომის კონსულები: გნეუს კორნელიუს ა.ფ. კოსუსი, ლუციუს ფურიუს ლ.ფ. მედულინუსი III
დაიბადნენ
გარდაიცვალნენ
საგარეჯოს გრიგოლ ღვთისმეტყველის ეკლესია

საგარეჯოს გრიგოლ ღვთისმეტყველის ეკლესია — არქიტექტურული ძეგლი ქალაქ საგარეჯოს ჩრდილოეთით, ორ კილომეტრში. სავარაუდოდ თარიღდება IX-X საუკუნეებით.
ეკლესია დარბაზულია. აღმოსავლეთით ნახევარწრიული აფსიდი აქვს და ერთადერთი შესასვლელი სამხრეთიდან ჰქონია. ნაგებია მოზრდილი ზომის რიყის ქვის ირეგულარული წყობით, თუმცა გარეთა კედლებში სწორხაზოვანი რიგებიც შეიმჩნევა. ეკლესია ძლიერ იყო დაზიანებული. მისი დიდი ნაწილი დაფარული იყო მიწითა და მცენარეულობით.
2014 წელს საქართველოს ისტორიული ძეგლთა დაცვისა და გადარჩენის ფონდმა ჩაატარა სარესტავრაციო სამუშაოები. შედეგად აღდგა დანგრეული კედლის ნაწილები. ეკლესია გადაიხურა რიყის ქვის კამარით. ეკლესიის გაწმენდითი სამუშაოების დროს აღმოჩნდა ღარისებური კრამიტის ნამტვრევები, რომლის საფუძველზეც შენობა დაიბურა მსგავსი კრამიტით.
ლიტერატურა
საგარეჯოს მუნიციპალიტეტის ტაძრები
სან-ხუან-ბაუტისტა

სან-ხუან-ბაუტისტა შეიძლება ნიშნავდეს:
სან-ხუან-ბაუტისტა (ბალეარის კუნძულები) — მუნიციპალიტეტი ესპნაეთში, ბალეარის კუნძულების პროვინციაში
სან-ხუან-ბაუტისტა (იკა) — რაიონი პერუში, იკის პროვინციაში
სან-ხუან-ბაუტისტა (კალიფორნია) — ქალაქი აშშ-ში, კალიფორნიის შტატში
სან-ხუან-ბაუტისტა (მაინასი) — რაიონი პერუში, მაინასის პროვინციაში
სან-ხუან-ბაუტისტა (პარაგვაი) — ქალაქი პარაგვაიში, მისიონესის დეპარტამენტში
სან-ხუან-ბაუტისტა (ჩილე) — მთავარი ქალაქი ხუან-ფერნანდესის კუნძულებში, ჩილე
სომხური ვიკიპედია

სომხური ვიკიპედია — ვიკიპედიის განყოფილება სომხურ ენაზე, რომელიც გაიხსნა 2005 წლის თებერვალს. 2010 წლის აგვისტოსთვის სომხურ ვიკიპედიაში სტატიების რაოდენობამ 10 000-ს გადააჭარბა. 2011 წლის ივლისის მონაცემებით სომხური ვიკიპედია მოიცავდა დაახლოებით 14 400 სტატიას. 2012 წლის აპრილისთვის სომხურ ვიკიპედიაში სტატიების რაოდენობამ 24 965 ათასს გადააჭარბა. 2013 წლის 2 დეკემბრისთვის სტატიათა რაოდენობამ მიაღწია 100 ათასს. 2014 წლის თებერვლისთვის სომხურ ვიკიპედიაში არსებობს დაახლოებით 110 ათასი სტატია.
2010 წლის 24 აპრილს სომხეთის ტელევიზიამ ერთ-ერთი გადაცემა სომხურ ვიკიპედიას მიუძღვნა.
„ერთი სომეხი — ერთი სტატია“
2014 წლის 24 მარტს, „ვიკიმედია სომხეთმა“ და სატელევიზიო გადაცემა Human Factor-მა ტელეარხ Armenia TV-ზე წამოიწყეს საყოველთაო სომხური კამპანია „ერთი სომეხი — ერთი სტატია“. ამ კამპანიის ხანგრძლივობა 1 წელია და მიზნად ისახავს 2015 წლის 24 მარტამდე სოხმური ვიკიპედიის სტატიების რაოდენობის და ხარისხის ზრდას. აგრეთვე, კამპანიის მიზანია ვიკიპედიაში გაზარდოს სომხეთის წარმომადგენელთა რაოდენობა და მონაწილეობა.
პროექტის ფარგლებში იგეგმება ვიკი-შეხვედრების ორგანიზება მეცნიერების, ხელოვნების და სხვა სფეროს წარმომადგენლებთან, რათა მათ ვიკი-კულტურა გააცნონ და დაეხმარონ, რომ მათ დამოუკიდებლად შეეძლოთ წვლილის შეტანა სომხური ვიკიპედიის განვითარებაში. კამპანია შეთავსებულ იქნება სხვადასხვა გადასამზადებელ და მასტიმულირებელ პროგრამებთან, ისევე, როგორც საგანმანათლებლო და კულტურულ ინსტიტუტებთან და ორგანიზაციებთან ერთობლივ აქტივობებთან.
კამპანია „ერთი სომეხი — ერთი სტატია“ 2014 წლის 24 მარტს გაშუქდა ტელეარხ Armenia TV-ის სატელევიზიო გადაცემა Human Factor-ზე და ამის შემდეგ, კამპანიის პოპულარიზაცია მრავალმა სხვა საინფორმაციო სააგენტომ გასწია.
2014 წლის 27 მარტს, „ერთი სომეხი — ერთი სტატია“ კამპანიასთან დაკავშირებით საინფორმაციო კონფერენცია გაიმართა.
2014 წლის ივლისში, BBC News-მა გაავრცელა ინფორმაცია იმის შესახებ, რომ კამპანიის შედეგად, სომხურმა ვიკიპედიამ სტატიების რაოდენობით საგრძნობლად გადაასწო მეზობელი საქართველოსა და აზერბაიჯანის ეროვნულ ვიკიპედიებს. სომხური ვიკიპედიის სტატიების რაოდენობა 125 000-ს შეადგენდა, აზერბაიჯანულის დაახლოებით 102 000-ს, ხოლო ქართულის 84 000-ს. კამპანიას ასევე მხარს უჭერს სომხეთის ხელისუფლებაც; განათლების მინისტრმა არმენ აშოტიანმა კამპანიის ფარგლებში გადაღებულ კლიპში საჯაროდ განაცხადა — „ერთი სომეხი — ერთი სტატია, — მე აუცილებლად შევასრულებ ამას და ვიმედოვნებ, რომ თქვენც ასე მოიქცევით“. თავდაცვის მინისტრმა სეირან ოჰანიანმა განაცხადა, რომ მან უკვე წამოიწყო ვიკიპედიის სტატია სომხეთის არმიის შესახებ.
რესურსები ინტერნეტში
სომხური ვიკიპედია
გააქტიურებულია თარგმანი ვიკიპედიის სომხური ენის განყოფილებაში
სომხურ ვიკიპედიაში აქტივობის ზრდა შეინიშნება
სომხური ენციკლოპედიის სტატიები ჩნდება სომხურ ვიკიპედიაში
სომხური ვიკიპედია შევსებას განიცდის სტუდენტების ხარჯზე
სქოლიო
ვიკიპედიები ენების მიხედვით
Camponotus niveosetosus

Camponotus niveosetosus — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა.
სქოლიო
Camponotus
Günbatan, Posof

Günbatan, Posof
Günbatan is a village in the Posof District, Ardahan Province, Turkey. Its population is 49 (2021).
References
Villages in Posof District
ნეპალის ადმინისტრაციული დაყოფა

ნეპალის ადმინისტრაციული დაყოფა
ფედერაციული დემოკრატიული რესპუბლიკა ნეპალი —— ქვეყანა, რომელიც მდებარეობს სამხრეთ აზიაში, ჩინეთსა და ინდოეთს შორის. ადმინისტრაციულად ნეპალი იყოფა პროვინციებად, რაიონებად, სოფლის განვითარების კომიტეტებად, მიტროპოლიტურ ტერიტორიებად და მუნიციპალიტეტებად.
ნეპალის პროვინციები
2015 წლის 20 სექტემბრის მონაცემებით, ნეპალი დაყოფილია 7 პროვინციად. ეს განსაზღვრულია ახალი კონსტიტუციის მიხედვით, სადაც არსებული რაიონების დაჯგუფა ქმნის პროვინციას.
ნეპალის რაიონები
ნეპალი დაყოფილია 75 რაიონად.
ნეპალის ქალაქები და მუნიციპალიტეტები
მუნიციპალიტეტი არის ქალაქი, რომელიც აკმაყოფილებს მინიმუმ მინიმალურ კრიტერიუმებს მოსახლეობის და ინფრასტრუქტურის განხრით, მაშინ იგი ცხადდება მუნიციპალიტეტად მთავრობის მიერ. ნეპალში არსებობს 130 მუნიციპალიტეტი, მათ შორის 72 ახალი, რომელიც დაემატა 2014 წლის მაისში.
დედაქალაქი კატმანდუ არის მიტროპოლიტი ქალაქი და არსებობს სხვა ოთხი ქვე-მიტროპოლიტი ქალაქი: ბირატნაგარი, პოხარა, ლალიტპური და ბირგანჯი.
სქოლიო
ნეპალის ადმინისტრაციული დაყოფა
ფრანსისთაუნი

ფრანსისთაუნი — ბოტსვანის სიდიდით მეორე ქალაქი მოსახლეობის რაოდენობის მიხედვით, მდებარეობს ჩრდილო-აღმოსავლეთის ოლქის სამხრეთ-აღმოსავლეთით, გაბორონედან 400 კმ-ში. 2011 წლის აღწერის მონაცემებით ქალაქის მოსახლეობის რაოდენობა შეადგენს — 98 963 ადამიანს. ქალაქში მდებარეობს ფრანსისთაუნის საერთაშორისო აეროპორტი და რკინიგზის სადგური. ფრანსისთაუნი მდებარეობს მდინარე ლიმპოპოს შენაკადების — ტატის და ინჩვეს ერთმანეთთან შეერთების ადგილას, 90 კმ-ში ზიმბაბვესთან სახელმწიფო საზღვრიდან. ქალაქი იყო პირველი ოქროს ციებ-ცხელების ცენტრი სამხრეთ აფრიკაში და დღემდე შემორტყმულია ძველი და მიტოვებული შახტებით და ოქროს საბადოებით.
ეკონომიკა
ფრანსისთაუნი მდებარეობს ქვეყნის მთავარ საჰაერო და საავტომობილო მარშრუტზე. სამთომომპოვებელი მრეწველობა და სოფლის მეურნეობა — მთავარ როლს ასრულებენ ქალაქის ეკონომიკაში. მინერალური რესურსების მოპოვების ძირითადი კომპანიებია: ტატი ნიკელი (ეკუთვნის ნორილსკის ნიკელს), რომელიც ამუშავებს სელკირკის და ფენიქსის ნიკელით, სპილენძით და კობალტით მდიდარ საბადოებს; დუმელას სამრეწველო კომპლექსი, რომელიც მსხვილი დამსაქმებელია; ბოტსვანის ლითონის გამწმენდი ქარხანა, მდებარეობს ქალაქთან ახლოს, 2008 წლიდან ერთობლივად იმართება ტატისთან. ფრანსისთაუნის მასმედიის ერთ-ერთი ელემენტია — გაზეთი „ხმა“.
განათლება
ფრანსისთაუნის პედაგოგიური სასწავლებელი გახდა ბოტსვანის უნივერსიტეტის ერთ-ერთი საუნივერსიტეტო ქალაქი 1973 წელს. ფრანსისთაუნის უმაღლესი საშუალო სკოლა გაიხსნა 1978 წელს და დღეისათვის იქ სწავლობს 1200 სტუდენტი. ასევე არსებობს ორი კერძო სკოლა: ჯონ მაკენზის საშუალო და დაწყებითი სკოლა და კლიფტონის დაწყებითი სკოლა. 2008 წლის 10 ოქტომბერს იან კჰამამ გახსნა ტექნიკური და პროფესიული მიმართულების ფრანსისთაუნის კოლეჯი. კოლეჯი აშენდა 1500 მოსწავლის ტექნიკური და პროფესიულ-ტექნიკური კურსებისათვის და პედაგოგიური პროგრამებისათვის. კოლეჯის შენობა მდებარეობს ექსტენსიურად კეთილმოწყობილ 4 ჰექტარიან მონაკვეთში.
კულტურა
ფრანსისთაუნი სუპა ნგვაოს მუზეუმის სამშობლოა, გამოფენებით, რომელიც დაკავშირებულია რეგიონის ისტორიასთან და მემკვიდრეობასთან. ახალი ნაკრძალი ტაჩილა, რომელიც მდებარეობს 5 კმ-ში ქალაქის ცენტრალური ნაწილიდან, ტატი ნიკელის ძველ ფერმა ლედი მერიში.
სქოლიო
ბოტსვანის ქალაქები